ቅድመ ጨዋታ ዳሰሳ | ወልዋሎ ዓዲግራት ዩ. ከ መቐለ 70 እንደርታ
በኢትዮጵያ ፕሪምየር ሊግ የሁለተኛ ሳምንት መርሀ ግብር የነገ ብቸኛ ጨዋታ የሆነውን የትግራይ ደርቢ እንደሚከተለው ዳሰነዋል። በጉዳት እና ቅጣት ምክንያት የቡድን ስብስባቸው ሳስቶ የነበሩት ወልዋሎዎች በሀዋሳው ጨዋታ አራት ተጠባባቂ ተጫዋቾችን ብቻ ለመጠቀም ተገደው ነበር። በነገው ጨዋታ ግን ቅጣት ላይ የነበሩት እንየው ካሳሁን እና ኤፍሬም አሻሞ እንዲሁም በጉዳት ያልተሰለፉት ፕሪንስ ሰቨሪንሆ እና አብዱርሀማን ፉሰይኒ እንደሚደርሱ ተሰምቷል። ከዚህ በተጨማሪ የስድስት ወር ቅጣት ተላልፎበት የነበረው በረከት አማረበመሆኑም ቅጣቱን ጨርሶ ለጨዋታው ብቁ እንደሚሆን ይጠበቃል።  በወልዋሎ የጉዳት ዝርዝር ውስጥ የተካተተው ዳንኤል አድሀኖም ብቻ ሆኗል። በመቐለ 70 እንደርታ በኩልም በተመሳሳይ ጉዳት ላይ ይገኙ የነበሩት ስዩም ተስፋዬ ፣ አቼምፖንግ አሞስ እና ያሬድ ከበደ እንዳገገሙ ታውቋል።የእርሰ በእርስ ግኑኝነት እና እውነታዎች– ወልዋሎ ወደ ብሄራዊ ሊግ ካደገበት 2005  ጀምሮ ቡድኖቹ በ12 ጨዋታዎች ሲገናኙ መቐለ ሁለቴ ወልዋሎ ደግሞ አንዴ ድል ሲቀናቸው ቀሪዎቹን ዘጠኝ ጨዋታዎች በአቻ ውጤት አጠናቀዋል። በ12ቱ ጨዋታዎች መቐለ 70 እንደርታ 9 ግቦች እንዲሁም ወልዋሎ 8 ግቦችን አስቆጥረዋል።– በመሸናነፍ በተጠናቀቁት ጨዋታዎች መቐለዎች በ2005 3-2  እና  በ2007 1-0 ሲያሸንፉ ወልዋሎዎች በበኩላቸው ባለፈው ዓመት 1-0 መርታት ችለዋል። – ቡድኖቹ በፕሪምየር ሊጉ የመጀመሪያ ግንኙነታቸው መቐለ ላይ 0-0 ሲለያዩ በደጋፊዎች ስርዓት አልበኝነት ተቋርጦ በነበረው የሁለተኛ ዙር ጨዋታ ወልዋሎ 1-0 አሸንፏል።– ሁለቱ ክለቦች መቐለ ላይ በተገናኙባቸው አጋጣሚዎች ተሸናንፈው አያውቁም። ዳኛ – በላይ ታደሰ (ኢንተርናሽናል) ጨዋታውን በመሀል ዳኝነት የሚመራው ይሆናል።ግምታዊ አሰላለፍወልዋሎ ዓ.ዩ (4-3-3)በረከት አማረእንየው ካሳሁን –  ደስታ ደሙ – በረከት ተሰማ – ብርሀኑ ቦጋለአማኑኤል ጎበና – አስራት መገርሳ – አፈወርቅ ኃይሉአብዱርሀማን ፉሴይኒ- ሪችሞንድ ኦዶንጎ – ፕሪንስ ሰቨሪንሆ                                         መቐለ 70 እንደርታ (4-2-3-1)ፍሊፔ ኦቮኖ ሥዩም ተስፋዬ – ቢያድግልኝ ኤልያስ – አሚኑ ነስሩ – አንተነህ ገብረክርስቶስጋብርኤል አህመድ – ሚካኤል ደስታ  ያሬድ ከበደ – ሐይደር ሸረፋ – ሳሙኤል ሳሊሶ አማኑኤል ገብረሚካኤል